290 



«paa højre Haand» kun angaar Skovens Beliggenhed. Om 

 Domkirken hedder det derimod, netop, som jeg synes Stedet 

 naturligst maa opfattes , for at fjærne en mulig Misforstaaelse, 

 «at den ligger i Fjordens Bund». Men «Fjordens Bund» kan 

 i Virkeligheden kun betegne den direkte Fortsættelse af Fjorden 

 indtil den stanser, og denne Fortsættelse er for ethvert uhildet 

 Øje den Del, der gaar op til [galiko, men ikke den (Fjordarm), 

 der gaar mod Syd — Øst til Kagsiarsuk; dette er en Arm af 

 Hovedfjorden, men ikke dennes «Bund». Da man nu ved 

 Igaliko har fundet en af de største Kirkeruiner i Landet, der 

 oven i Købet er den eneste, der har Tilløb til at være en 

 Korskirke, — da Eskimoerne i deres Sagn fortæller, at der 

 her har været en Klokke, der kunde høres videnom — og 

 som altsaa maa have været større end de fleste andre — , og 

 da man her har fundet Brudstykker af Klokkemalm , hvorefter 

 man har udregnet, at Klokken maa have vejet ca. 1000 ît (se 

 Rink: Grönland II, 343), er det næsten givet, at vi maa søge 

 Garöar ved det nuværende Igaliko og ingen andre Steder. 

 Bevist bliver dette ligefrem ved den Oplysning, vi faar i Grcen- 

 lendingapåttr (Flat. III, 451). Der er her Tale om en Sag, der 

 føres paa Gardeting (jfr. sækja til pings peira Grænlendinga, 

 S. 450); det hedder saa, at «ved Midsommer skulde der ind- 

 gaas Forlig paa Eid», hvor Parterne skulde mødes ; om den ene 

 siges, at den lagde ind i en «skjult Vig kort Stykke Vej fra 

 Bispesædet». Det er saaledes klart, at Tinget er ved 

 Garöar og at der er Bispesædet, samt, hvad der er vigtigst, at 

 begge Dele er beliggende paa en Istme, eid , et Ord, der i 

 Sagaens Tekst fremtræder næsten som et Egennavn (det staar 

 uden Artikel) og skrives da ogsaa i Udgaven som saadant. En 

 saadan Istme er nu i Virkeligheden ingen andre Steder ved 

 hele Einarsfjorden at opdrive, undtagen ved Igaliko. «Igaliko- 

 Tangen» er derimod et saa godt eid i Ordets egenligste For- 

 stand, som ønskes kan. Dette er afgørende 1 ). Naar man 



'} Jfr. //. Schirmer i Norsk Hist. Tidsskr. 2. R. V. 



